
REFERAT DE APROBARE
	
[bookmark: _Hlk135127740]La proiectul de hotărâre privind aprobarea modificării art.1 la HCL nr. 34/21.04.2026 și a Anexei la aceasta

Doamnelor și domnilor consilieri,
Luând în considerare:
·  HCL nr. 34 din data 21.04.2026 privind aprobarea Fișei de proiect, a cheltuielilor și a Acordului de parteneriat pentru proiectul ”Înființare de parcuri în localitatea Mihai Viteazu, Cheia și Cornești, comuna Mihai Viteazu, județul Cluj”;
· Acordul de parteneriat încheiat între ADR Nord-Vest, în calitate de lider de parteneriat și partener/parteneri pentru realizarea proiectului „Sprijin pentru pregătirea documentațiilor tehnico-economice pentru proiecte care vizează următoarea perioadă de programare - Infrastructura verde”, Versiunea 2, conform CORRIGENDUM nr.5 din 20.04.2026;
· Informare oficială nr. 5230/23.04.2026 de la ADR N-V, referitoare la  actualizarea Acordului de parteneriat – anexă la hotărâre 
Subsemnatul Olaru Paul-Cristian, în calitate de Primar al comunei Mihai Viteazu, în conformitate cu prevederile art.136 alin.(1) și alin.(2) din O.U.G. nr.57/3 iulie 2019 privind Codul Administrativ, cu modificările și completările ulterioare și art.6, alin.(3) din Legea nr.24/2000 privind normele de tehnică legislativă pentru elaborarea actelor normative, republicată, modificată și completată, supun analizei și aprobării Consiliului local proiectul de hotărâre privind aprobarea modificării art.1 la HCL nr. 34/21.04.2026 și a Anexei la aceasta.

Având în vedere faptul că, ulterior adoptării Hotărârii Consiliului Local nr. 34/21.04.2026 privind aprobarea Fișei de proiect, a cheltuielilor și a Acordului de parteneriat pentru proiectul ”Înființare de parcuri în localitatea Mihai Viteazu, Cheia și Cornești, comuna Mihai Viteazu, județul Cluj”,  a fost transmisă de către Agenția de Dezvoltare Regională Nord-Vest, prin corespondență electronică, respectiv la data de 23.04.2026, o informare oficială referitoare la  actualizarea Acordului de parteneriat – anexă la hotărâre – prin introducerea valorii eligibile aferente proiectului. 
Totodată, din cauza unei erori de tehnoredactare la Art.1 din HCL nr.34/21.04.2026 este menționat eronat nr. fișei de proiect, nr. corect al fișei de proiect este ADRNV-2026-000018.

